Dragi učenci

pošiljam vam navodila za delo doma pri predmetu **GLASBENA UMETNOST**. Ponovili boste učni sklop **ROMANTIKA.**

V zvezek za glasbeno umetnost odgovorite na vprašanja (pomagajte si z učbenikom, zvezkom ter učnimi listi, ki ste jih dobili).

1. Kateri družbeni red je prevladoval v 19. stoletju?
2. Kakšne spremembe se začnejo v Evropi po francoski revoluciji?
3. Zakaj je pomembno leto 1848 in kaj pomeni pomlad narodov?
4. Kaj pomeni beseda romantika?
5. Časovno opredeli obdobje romantike v glasbeni umetnosti.
6. Opiši značilnosti glasbe v romantiki (ritem, melodija, harmonija, glasbena oblika, zvočna barva).
7. Kaj je absolutna in kaj programska glasba?
8. Kdo so nosilci glasbenega življenja v romantiki?
9. Kako se je spremenila vloga glasbenikov v obdobju romantike?
10. Kaj si predstavljaš, če ti nekdo reče, da si romantičen/ romantična?
11. Po katerih glasbenih oblikah je Franz Schubert najbolj poznan?
12. Kateri samospev je bil osnova za njegov klavirski kvintet?
13. Katera glasbila sestavljajo klavirski kvintet?
14. Kako so se imenovala srečanja, na katerih so se ob skladatelju Franzu Schubertu zbirali ljubitelji njegove glasbe?

Bodite zdravi, pazite nase in na druge! Upam, da se kmalu vidimo!

Sončka veliko, Robertina Ladika Migalič